**Molėtų rajono savivaldybės taryba**

**SPRENDIMAS**

**DĖL pritarimo panaudos sutarčiai su Lietuvos žydų (LITvakų) bendruomene**

2017 m. gegužės    d. Nr.

Molėtai

**Projektas**

Vadovaudamasi Lietuvos Respublikos civilinio kodekso 6.629, 6.633 straipsniais, Lietuvos Respublikos vietos savivaldos įstatymo 6 straipsnio 13, 26 punktais, 16 straipsnio 4 dalimi ir atsižvelgdama į Lietuvos žydų (litvakų) bendruomenės 2017 m. kovo 17 d. raštą Nr. 71 ,,Dėl Alantos sinagogos pastato“,

Molėtų rajono savivaldybės taryba n u s p r e n d ž i a:

1. Pritarti, kad būtų pasirašyta panaudos sutartis, kuria Lietuvos žydų (litvakų) bendruomenė (kodas 190722117) perduoda Molėtų rajono savivaldybės administracijai (kodas 188712799) neatlygintinai valdyti ir naudotis 25 metams Lietuvos žydų (litvakų) bendruomenei nuosavybės teise priklausantį pastatą-sinagogą (unikalus Nr. 4400-1760-8149, pastatytą 1880 m., bendras plotas – 173,45 kv. m), esantį Molėtų r. sav., Alantos sen., Alantos mstl., Ukmergės g. 3A (sutarties projektas pridedamas).

2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto turto panaudos sutartį ir turto perėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras